b'\n_START_ARTICLE_\nWalther WA 2000\n_START_SECTION_\nDizajn\n_START_PARAGRAPH_\nWalther 2000 je dizajniran krajem 1970-ih i po\xc4\x8detkom 1980-ih kao odgovor na masakr izraelskih sporta\xc5\xa1a na Olimpijskim igrama u M\xc3\xbcnchenu 1972. godine. Bulllpup dizajn je odabran zbog mogu\xc4\x87nosti mogu\xc4\x87nosti kori\xc5\xa1tenja standardne du\xc5\xbeine cijevi dok je ukupna du\xc5\xbeina oru\xc5\xbeja bila kra\xc4\x87a od klasi\xc4\x8dne pu\xc5\xa1ke._NEWLINE_Snajper je koristio brzo odvojivu optiku te\xc5\xbeine 0,96 kg te nije imao \xc4\x8deli\xc4\x8dni ciljnik. Naj\xc4\x8de\xc5\xa1\xc4\x87e se koristila optika proizvo\xc4\x91a\xc4\x8da Schmidt & Bender sa zoomom od 2,5 do 10x. Te\xc5\xbeina snajpera bez okvira i optike je iznosila 6,95 kg a zajedno sa okvirom (ali bez optike) iznosi 7,35 kg._NEWLINE_Kao primarni kalibar streljiva odabran je .300 Winchester Magnum zbog preciznosti na velikim udaljenostima. Streljivo je pohranjeno u okvire kapaciteta \xc5\xa1est metaka a te\xc5\xbeina okvira iznosi 0,4 kg. Tako\xc4\x91er, postoje ina\xc4\x8dice koje koriste streljiva kalibra 7.62x51mm NATO i 7.5x55mm Swiss._NEWLINE_Cijeli dizajn Walthera WA 2000 temelji se na njegovoj cijevi. Snaga pritiska okida\xc4\x8da iznosi izme\xc4\x91u 1,2 i 1,4 kg.\n_START_SECTION_\nProizvodnja\n_START_PARAGRAPH_\nWalther 2000 se proizvodio od 1982. do studenog 1988. Snajper su koristile njema\xc4\x8dke policijske jedinice ali njegova proizvodnja je prekinuta jer je oru\xc5\xbeje bilo preskupo za ostvarivanje rasprostranjene prodaje. Cijena osnovnog modela se tijekom 1980-ih kretala izme\xc4\x91u 9.000 i 12.500 USD dok je danas zbog njegove rijetkosti vrijednost snajpera prve generacije 40.000 USD a druge generacije 75.000 USD.'